Document ID: 31988R4074

ΚΑΝΟΝΙΣΜΟΣ ( ΕΟΚ ) αριθ . 4074/88 ΤΟΥ ΣΥΜΒΟΥΛΙΟΥ της 19ης Δεκεμβρίου 1988 για τροποποίηση, όσον αφορά την Ισπανία, του κανονισμού ( ΕΟΚ ) αριθ . 4007/87 για παράταση της περιόδου που προβλέπεται στο άρθρο 90 παράγραφος 1 και στο άρθρο 257 παράγραφος 1 της πράξης προσχώρησης της Ισπανίας και της Πορτογαλίας
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας, και ιδίως το άρθρο 90 παράγραφος 2,
την πρόταση της Επιτροπής,
τη γνώμη του Ευρωπαϊκού Κοινοβουλίου ( 1 ),
Εκτιμώντας :
ότι το άρθρο 90 παράγραφος 1 και το άρθρο 257 παράγραφος 1 της πράξης προσχώρησης έχουν προβλέψει μια περίοδο κατά τη διάρκεια της οποίας μπορούν να ληφθούν μεταβατικά μέτρα για να διευκολυνθεί η μετάβαση, από τα υπάρχοντα κατά την προσχώρηση καθεστώτα στην Ισπανία και στην Πορτογαλία, στα καθεστώτα που προκύπτουν από την εφαρμογή της κοινής οργανώσεως της αγοράς με τους όρους που καθορίζονται στην πράξη, προκειμένου ιδίως να αντιμετωπισθούν αισθητές δυσχέρειες εφαρμογής των νέων καθεστώτων στην προβλεπόμενη ημερομηνία - ότι η ημερομηνία λήξεως της περιόδου αυτής, που καθορίστηκε στις 31 Δεκεμβρίου 1987 στην πράξη προσχώρησης, παρατάθηκε από τον κανονισμό ( ΕΟΚ ) αριθ . 4007/87 του Συμβουλίου της 22ας Δεκεμβρίου 1987 για την παράταση της περιόδου που προβλέπεται στο άρθρο 90 παράγραφος 1 και στο άρθρο 257 παράγραφος 1 της πράξης προσχώρησης της Ισπανίας και της Πορτογαλίας ( 1 ) έως τις 31 Δεκεμβρίου 1988 για την Ισπανία και έως τις 31 Δεκεμβρίου 1990 για την Πορτογαλία - ότι, σε ορισμένους τομείς, οι δυσχέρειες αυτές δεν μπορούν να ξεπεραστούν έως τις 31 Δεκεμβρίου 1988, όσον αφορά την Ισπανία, και συνεπώς θα πρέπει να παραταθεί η εν λόγω περίοδος έως τις 31 Δεκεμβρίου 1989 γι' αυτό το κράτος μέλος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :
Άρθρο 1 Στο άρθρο 1 του κανονισμού ( ΕΟΚ ) αριθ . 4007/87, η ημερομηνία "31 Δεκεμβρίου 1988" που αναγράφεται στο πρώτο εδάφιο αντικαθίσταται από την ημερομηνία "31 Δεκεμβρίου 1989 ".
Άρθρο 2 Ο παρών κανονισμός αρχίζει να ισχύει την 1η Ιανουαρίου 1989 .
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 19 Δεκεμβρίου 1988 .

Labels: 18
15
6